rejauldu/bengali-wikipedia huggingface dataset:
হায়দার আলিয়েভ আন্তর্জাতিক বিমানবন্দর ()  আজারবাইজান-এর ছয়টি আন্তর্জাতিক বিমানবন্দরগুলির মধ্যে একটি। পূর্বে এটি বাকু শহরের বিনা আন্তর্জাতিক বিমানবন্দর নামে পরিচিত ছিল। ২০০৪ সালের ১০ মার্চ, বিমানবন্দরটি নাম পরিবর্তন করে আজারবাইজানের সাবেক রাষ্ট্রপতি হায়দার আলিয়েভ-এর নামে নামকরণ করা হয়।  বিমানবন্দরটি বাকু শহর থেকে ২০ কিলোমিটার উত্তর-পূর্বে অবস্থিত। এটি একটি আধুনিক হাইওয়ে দ্বারা সংযুক্ত, যা ২০০৮ সালে নির্মাণ করা হয়েছিল।  এটি আজারবাইজান এবং ককেশাস-এর ব্যস্ততম বিমানবন্দর। বিমানবন্দরটি আজারবাইজান এয়ারলাইনস এবং এর সাবসিডিয়ারি বুটা এয়ারওয়েজ ও মালবাহী ক্যারিয়ার সিল্ক ওয়ে এয়ারলাইনস-এর মূল ঘাঁটি হিসাবে ব্যবহার করে।  সু্যোগ-সুবিধা  টার্মিনাল  thumb|অভ্যন্তরীণ টার্মিনাল ১ হায়দার আলিয়েভ আন্তর্জাতিক বিমানবন্দরটিতে দুইটি যাত্রী টার্মিনাল (আন্তর্জাতিক টার্মিনাল ১ এবং অভ্যন্তরীণ টার্মিনাল ২) এবং দুটি কার্গো টার্মিনাল রয়েছে।  সোভিয়েত আমলে নির্মিত পুরানো টার্মিনালটি পুরোপুরি ধ্বংস হয়ে যায় এবং পরবর্তীতে নতুন ১টি টার্মিনাল নির্মাণ করা হয়। চার তলা বিশিষ্ট তীক্ষ্ণ আকৃতি এবং আধা স্বচ্ছ ছাদ সহ নতুন টার্মিনালটি জুলাই ২০১০ সালে অরুপ কোম্পানি দ্বারা নির্মিত হয়েছিল।  মোট এলাকা ৬৫,০০০ বর্গ মিটার। তুর্কি কোম্পানী অটোবান দ্বারা ডিজাইন করা অভ্যন্তরটি ওক-ব্যহ্যাবরণ 'কোকুনস' এর একটি সিরিজ রয়েছে। এপ্রিল ২০১৪ সালে চালু হওয়া টার্মিনালে ১টি বার, এয়ারব্রিজ ও পার্কিং ব্যবস্থা রয়েছে। টার্মিনালটি প্রতি বছর ৬ মিলিয়ন যাত্রীকে সেবা প্রদান করার জন্য ডিজাইন করা হয়। এটি বর্তমানে প্রতি বছর ৩ মিলিয়ন যাত্রীকে সেবা প্রদান করে। টার্মিনাল ২, যা এখন শুধুমাত্র ঘরোয়া ফ্লাইটগুলির জন্য ব্যবহার করা হয়। এর সাথে ২০৫ কক্ষ বিশিষ্ট একটি হোটেল টার্মিনালের কাছাকাছি অবস্থিত।   রানওয়ে হায়দার আলিয়েভ আন্তর্জাতিক বিমানবন্দরটিতে ২টি বিমান উড্ডয়ন পথ রয়েছে;  (রানওয়ে-১) ১৬/৩৪ ,  (রানওয়ে-২) ১৭/৩৫  thumb|Baku airport diagram|বাকু বিমানবন্দরের মানচিত্র  বিমান সংস্থা এবং গন্তব্য thumb|হায়দার আলিয়াভ আন্তর্জাতিক বিমানবন্দর যাত্রী গন্তব্য  যাত্রীবাহী   মালবাহী   পরিসংখ্যান + বাৎসরিক ট্রাফিক পরিসংখ্যান, আন্তর্জাতিক বিমানবন্দর কাউন্সিল।  যাত্রী  আগের বছর থেকে পরিবর্তন  বিমান চলাচল  আগের বছর থেকে পরিবর্তন  কার্গো(মেট্রিক টন)  আগের বছর থেকে পরিবর্তন ২০১২ ২,৭২৯,৬১১  ১৩.৫০%  ৩২,৫৮২  ১১.৯০%  ১১,২৩৯  ১২.১০% ২০১৩ ২,৮৫৬,৩৭১   ৪.৬৪%  ৩২,৮৪৬   ০.৮১%  ১২,৯৩৭  ১৫.১১% ২০১৪ ২,৯৬৬,৭২৫   ৩.৮৬%  ৩৩,৭৯৪   ৫.৯৩%  ১৪,২০৪   ৯.৭৯% সূত্র: আন্তর্জাতিক বিমানবন্দর কাউন্সিল। ওয়ার্ল্ড এয়ারপোর্ট ট্রাফিক রিপোর্ট(সাল: ২০১২,Airport Council International 's 2012 World Airport Traffic Report ২০১৩,Airport Council International 's 2013 World Airport Traffic Report ও ২০১৪Airport Council International 's 2014 World Airport Traffic Report)  যোগাযোগ ব্যবস্থা হায়দার আলিয়েভ এভিনিউয়ের মাধ্যমে বিমানবন্দর হাইওয়ে অথবা নোবেল এভিনিউয়ের মাধ্যমে জাই হাইওয়েতে পর্যন্ত সড়ক পথ রয়েছে। এই সড়ক পথটি ব্যবহার করে বিমানবন্দর থেকে শহরে খুব সহজেই আসা যাওয়া করা যায়। তাছাড়া মোট ১,৬০০টিরও বেশি গাড়ির রাখার জন্য পার্কিং লটগুলো বিশেষভাবে নির্মাণ করা হয়েছে এবং প্রতিটি টার্মিনালের সামনেই পার্কিং এর সুব্যবস্থা রয়েছে।   তথ্যসূত্র   বিষয়শ্রেণী:আজারবাইজানের বিমানবন্দর বিষয়শ্রেণী:১৯৩৩-এ প্রতিষ্ঠিত বিমানবন্দর বিষয়শ্রেণী:১৯৩৩-এ আজারবাইজানে প্রতিষ্ঠিত
দরবেশ বাংলার তথা পশ্চিমবঙ্গের বর্ধমানের অন্যতম জনপ্রিয় মিষ্টান্ন। এটি মূলত বোঁদে থেকে প্রস্তুত লাড্ডু। এই লাড্ডুতে লাল, হলুদ ও সাদা এই তিনি রঙের বোঁদে ব্যবহার করা হত। কথিত আছে দরবেশদের আলখাল্লা নানা রঙের হত এবং যেহেতু এই লাড্ডুও নানা রঙের বোঁদে দিয়ে প্রস্তুত হত তাই এর নাম রাখা হয় দরবেশ। বর্তমানে দরবেশ সধারণত লাল ও হলুদ রঙের বোঁদে দিয়েই তৈরী করা হয়।   জনপ্রিয়তা  বিখ্যাত কৌতুকাভিনেতা নবদ্বীপ হালদারের কৌতুকগীতি শরীরটা আজ বেজায় খারাপ-এ তিনি গেয়েছেন    আরও দেখুন   বোঁদে  লাড্ডু   তথ্যসূত্র   বিষয়শ্রেণী:বাংলার মিষ্টি
থাম্ব|হাপ্টপ্লাটজ গুগেনমুসিক ব্যান্ড থাম্ব|মানুষ হাউপটপ্লাটজ (প্রধান বর্গক্ষেত্র) এ উৎসব উদযাপন করছে পটভূমিতে র‍্যাপারসভিল দুর্গ আইজ-জওয়েই-গেইসেবেই হল শ্রোভ মঙ্গলবার র‍্যাপারসুইলে (সুইজারল্যান্ড) অনুষ্ঠিত একটি কার্নিভাল উৎসব।   ইতিহাস ও উৎপত্তি  এর উৎপত্তি সম্ভবত ১৩৫০ সালে সেন্ট মথিউয়ে রুদলফ ব্রুনের মাধ্যমে, যিনি জুরিখ শহরের প্রথম মেয়র ছিলেন। তার মাধ্যমে রাপার্সউইল শহর অবরোধ ও ধ্বংসের দিকে ফিরে যায়। সেই সময়, সহানুভূতিশীল নাগরিকরা তাদের বাড়ির জানালা দিয়ে ক্ষুধার্ত শিশুদের খাবার পরিবেশন করেছিলেন, যা বর্তমান প্রথার সাথে সাদৃশ্যপূর্ণ।   আজ  প্রথাগত "হেরেনেসেন" (সভার সদস্যদের ডিনার) এবং বিশিষ্ট অতিথিদের সঙ্গে ক্যাবারে অনুষ্ঠানের পর, শ্রোভ মঙ্গলবারে শত শত শিশু শহরের প্রধান চত্বরে জড়ো হয়। ঠিক ১৫:১৫ টায়, টাউন হলের জানালা খুলে যায় এবং একটি সুরেলা সংগীত বাজে।  একজন কাউন্সিল সদস্য জিজ্ঞাসা করেন, "সিন্ড আল্লি মিনি বুবে ডু?" (সুইস জার্মান: "সব আমার ছেলেরা এখানে আছেন?") এবং উত্তর দেওয়া হয়: "জু! আইস-জওয়াই-গাইসাইবাই!" (হ্যাঁ, এক, দুই, ছাগলের পা!), এর পর সসেজ, রোল এবং বিবারলি (একটি মিষ্টি) হাউটপ্লাটজে (প্রধান চত্বর) শিশুদের কাছে ফেলে দেওয়া হয়। "অস্টেইলেটে" (খাবার বিতরণ) এর পর, সন্ধ্যায় তীব্র কর্মকাণ্ড হয় এবং কার্নিভালের শিরোনাম ঘোষণা করা হয়। সব গুগেনমিউজিক (কার্নিভাল মিউজিক ব্যান্ড) লিনডেনহফে রাপার্সউইল কেল্লায় জমা হয়ে একটি জোরালো কনসার্ট উপভোগ করে।   বহির্সংযোগ    Carnival on Verkehrsverein Rapperswil-Jona   বিষয়শ্রেণী:সুইরজারল্যান্ডের যুবসমাজ
চুখাম্‌ফা () আহোম সাম্রাজ্যের ১৬তম রাজা ছিলেন। ১৫৫২ সনে তিনি রাজসিংহাসনে  বসেন। চুখাম্‌ফা সুদীর্ঘ ৫১ বৎসর পর্যন্ত আহোম রাজ্য শাসন করেছিলেন। একবার তিনি শিকার করার সময় হাতি দ্বারা আঘাত প্রাপ্ত হয়ে পঙ্গু হন । পঙ্গু শব্দের অসমীয়া অর্থ হচ্ছে খোরা তাই  তার অপরনাম খোরা রাজা।  একবার সাতজন আহোম রাজকুমার মিলে চুখাম্‌ফাকে হত্যা করার ষড়যন্ত্র করে। ষড়যন্ত্রের কথা জানতে পেরে রাজা তাদেরকে বন্দী করেন কিন্তু আহোম রাজ্যের উচ্চপদস্থ ও বিজ্ঞ ব্যক্তিদের পরামর্শ অনুযায়ী তিনি অপরাধীদের কোন দণ্ড না দিয়েই ছেড়ে দেন। কিছুদিন পর ষড়যন্ত্রকারীরা পুনরায় একই আচরণ করে। এইবার রাজা তাদের মৃত্যুদণ্ড দেন।  রাজত্বকাল পশ্চিম দিক থেকে যাতে আহোম সাম্রাজ্য কেউ আক্রমণ করিতে না পেরে তাই তিনি দুর্গ নির্মাণ করেছিলেন। তার রাজত্বকালে নরা রাজা, শুতীয়া রাজা ও নগা রাজা বিদ্রোহ করেছিলেন যদিও তিনি তাদের দমন করতে সক্ষম ছিলেন।  চুখাম্‌ফার রাজত্বকালে অসমে প্রাকৃতিক দুর্যোগ সংঘটিত হয়েছিল। একবার বড় ভূমিকম্প ও বন্যা হয়েছিল।  কোচের সহিত যুদ্ধ চুখামফার শাসনকালে আহোমের সহিত কোচ রাজার বিবাদ হয়েছিল। কোচ রাজা আহোম রাজার বিরুদ্ধে টেপু নামক একটি ব্যক্তির নেতৃত্বে সৈন্য পাঠান। কোচ সেনারা দিখৈ নদী গিয়ে পৌছায় । আহোম সৈন্যরা কোচ সেনাদের বাধা দিতে সক্ষম হয়েছিল যদিও কিছুদিন পর যুদ্ধে কোচ সেনাপতি চিলারায় যোগদান করার পর আহোম সৈন্যরা পরাজিত হয়েছিল। জয়ী হয়ে চিলারায় আহোমের রাজধানী গড়গাঁও দখল করে।  একটি প্রবাদ মতে আহোম রাজা চুখাম্‌ফা কোচের সহিত যুদ্ধের সময় তার সৈন্যদের পৈতে লাগিয়ে গরুর উপর বসায়ে ব্রাহ্মণ বেশে পাঠিয়েছিলেন। চিলারায় ধার্মিক ছিলেন তাই তিনি ব্রাহ্মণ ও গো-হত্যা পাপের  ভয়ে যুদ্ধ করেন নাই।     মৃত্যু ১৬০৩ সনে চুখাম্‌ফার মৃত্যু হয়। তথ্যসূত্র  বিষয়শ্রেণী:আহোম রাজা বিষয়শ্রেণী:১৬০৩-এ মৃত্যু বিষয়শ্রেণী:আহোম রাজ্য বিষয়শ্রেণী:১৬শ শতাব্দীতে জন্ম
তুর্কি মহাকাশ সংস্থা (, ত্যুর্কিয়ে উজাই আজানসি TUA) তুরস্কের জাতীয় বায়বান্তরীক্ষ গবেষণা সংক্রান্ত সরকারী সংস্থা। ২০১৮ সালের ১৩ই ডিসেম্বর তারিখে তুরস্কের রাষ্ট্রপতির আদেশবলে এটিকে আনুষ্ঠানিকভাবে প্রতিষ্ঠা করা হয়। সংস্থাটির প্রধান কার্যালয় তুরস্কের রাজধানী আংকারা নগরীতে অবস্থিত। সংস্থাটি তুরস্কের শিল্প ও প্রযুক্তি মন্ত্রণালয়ের অধীনে অবস্থিত। সংস্থাটি প্রতিষ্ঠা করার সাথে সাথে ঐ মন্ত্রণালয়ের আকাশযান চালনা ও মহাকাশ প্রযুক্তি বিভাগটি রদ করে দেওয়া হয়। তুর্কি মহাকাশ সংস্থা বায়বান্তরীক্ষ বিজ্ঞান ও প্রযুক্তি ক্ষেত্রে মধ্যম ও দীর্ঘ-মেয়াদী লক্ষ্য, মূলনীতি ও দৃষ্টিভঙ্গি, লক্ষ্য ও অগ্রাধিকার, কর্মদক্ষতা পরিমাপ, অনুসরণীয় পদ্ধতিসমূহ এবং সম্পদ বণ্টন, ইত্যাদি বিষয়ে কৌশলগত পরিকল্পনা প্রস্তুত করে থাকে। এটি ত্যুবিতাক মহাকাশ প্রযুক্তি গবেষণা প্রতিষ্ঠানের ঘনিষ্ঠ সহযোগিতায় কাজ করে থাকে। সাত সদস্যবিশিষ্ট একটি নির্বাহী পরিষদ এটির পরিচালনায় নিয়োজিত আছে। সংস্থাপ্রধান ব্যতীত পরিষদের বাকী সদস্যরা তিন বছর মেয়াদের জন্য নিযুক্ত হন  তুরস্কের জাতীয় মহাকাশ কর্মসূচি  কর্মসূচির প্রাথমিক দশটি লক্ষ্য হল:https://www.bbc.com/turkce/haberler-turkiye-56006029  ২০২৩ সালে (তুরস্ক প্রজাতন্ত্রের শতবার্ষিকী উপলক্ষে তুরস্ক চাঁদে রুক্ষ অবতরণ সম্পন্ন করবে।  কৃত্রিম উপগ্রহ উৎপাদনের জন্য একটি নতুন কোম্পানি প্রতিষ্ঠা করা হবে  আঞ্চলিক শ্রেষ্ঠত্বের জন্য প্রচেষ্টা চালাবে।  তুরস্কে একটি মহাকাশ বন্দর প্রতিষ্ঠা করা হবে। সম্ভবত সোমালিয়াতেও একটি মহাকাশ বন্দর প্রতিষ্ঠা করা হবে।Tweet:The government of Turkey plans to build a rocket launch site in SomaliaTurkey to Build a Rocket Launch Site in Somalia to Support its USD 1 billion Moon Mission  মহাকাশ আবহাওয়া গবেষণার মাধ্যমে মহাকাশে দক্ষতা বৃদ্ধি করা হবে।  পৃথিবী থেকে গ্রহ, উল্কাখণ্ড ও অন্যান্য নভোবস্তু মহাকাশে অনুসরণ করা হবে।  মহাকাশ শিল্প সমন্বিত গবেষণা সম্পাদনা করবে  একটি মহাকাশ প্রযুক্তি নির্মাণ অঞ্চল প্রতিষ্ঠা করা হবে।   স্নাতক ও স্নাতকোত্তর পর্যায়ের শিক্ষায় মহাকাশ ও আকাশযান চালনার উপরে জোর দেওয়া হবে।  একজন তুর্কি নাগরিককে মহাকাশে প্রেরণ করা হবে।  আরও দেখুন  সরকারী মহাকাশ সংস্থাসমূহের তালিকা  তুরস্কে বিজ্ঞান ও প্রযুক্তি  তুর্কি মহাকাশ ব্যবস্থা, সমন্বয় ও পরীক্ষণ কেন্দ্র  তুর্কি বায়বান্তরীক্ষ শিল্প   তথ্যসূত্র   বিষয়শ্রেণী:মহাকাশ সংস্থা বিষয়শ্রেণী:তুরস্কের গবেষণা প্রতিষ্ঠান বিষয়শ্রেণী:তুরস্কে আকাশযান চালনা বিষয়শ্রেণী:বায়বান্তরীক্ষ গবেষণা প্রতিষ্ঠান বিষয়শ্রেণী:মহাকাশ প্রযুক্তি গবেষণা প্রতিষ্ঠান বিষয়শ্রেণী:আকাশযান-চালনা বিজ্ঞান সংগঠন বিষয়শ্রেণী:আংকারা-ভিত্তিক সংগঠন বিষয়শ্রেণী:তুরস্কের মহাকাশ কর্মসূচি বিষয়শ্রেণী:২০১৮-এ তুরস্কে প্রতিষ্ঠিত বিষয়শ্রেণী:২০১৮-এ প্রতিষ্ঠিত সংগঠন
জনতা পার্টি বাংলাদেশ (সংক্ষেপে জেপিবি) হলো একটি রাজনৈতিক দল। আত্মপ্রকাশ ২০২৫ সালের ২৫ এপ্রিল ঢাকার হোটেল ইন্টারকন্টিনেন্টালে আয়োজিত এক অনুষ্ঠানে এই দলের আনুষ্ঠানিক ঘোষণা দেওয়া হয়। দলটির চেয়ারম্যান হয়েছেন জাতীয় চলচ্চিত্র পুরস্কারপ্রাপ্ত অভিনেতা ও নিরাপদ সড়ক আন্দোলনের প্রধান ইলিয়াস কাঞ্চন, এবং মহাসচিব হিসেবে দায়িত্ব পালন করছেন সাংবাদিক ও সাবেক বিএনপি নেতা শওকত মাহমুদ।  জনতা পার্টি বাংলাদেশ (জেপিবি) এবং এর চেয়ারম্যান ইলিয়াস কাঞ্চন সম্প্রতি আওয়ামী লীগের রাজনীতি নিষিদ্ধের দাবিতে চলমান ছাত্র-জনতার আন্দোলনের প্রতি একাত্মতা প্রকাশ করেছেন।   ইতিহাস  ২০২৫ সালের ২৫ এপ্রিল অভিনেতা ও নিরাপদ সড়ক চাই আন্দোলনের প্রতিষ্ঠাতা ইলিয়াস কাঞ্চনের নেতৃত্বে "জনতা পার্টি বাংলাদেশ" নামে নতুন রাজনৈতিক দল আত্মপ্রকাশ করে। দলটির মহাসচিব হিসেবে রয়েছেন সাংবাদিক শওকত মাহমুদ। দলটির স্লোগান "গড়ব মোরা ইনসাফের দেশ"। এই দলটি মুক্তিযুদ্ধ, ৭নভেম্বরের জাতীয় বিপ্লব, ১৯৯০ সালের গণঅভ্যুত্থান এবং ২০২৪ সালের জুলাইয়ের গণজাগরণের চেতনায় উদ্বুদ্ধ হয়ে গঠিত হয়েছে।   দলের নেতৃত্ব ও কাঠামো  দলের ২৭ সদস্যের একটি অ্যাডহক কমিটি ঘোষণা করা হয়েছে। এতে নির্বাহী চেয়ারম্যান ও মুখপাত্র হিসেবে গোলাম সারোয়ার মিলন, ভাইস চেয়ারম্যান হিসেবে রফিকুল হক হাফিজ, এ বি এম ওয়ালিউর রহমান খান, রেহানা সালাম, মো. আবদুল্লাহ, এম এ ইউসুফ ও নির্মল চক্রবর্তী রয়েছেন। সিনিয়র যুগ্ম মহাসচিব এম আসাদুজ্জামান, যুগ্ম মহাসচিব এ বি এম রফিকুল হক তালুকদার রাজা, আল আমিন রাজু, নাজমুল আহসান এবং সাংগঠনিক সম্পাদক মুরাদ আহমেদ দায়িত্ব পালন করবেন।   দলের লক্ষ্য ও উদ্দেশ্য  দলটির মূল স্লোগান: "গড়বো মোরা ইনসাফের দেশ"। জাতীয়তাবাদ, ইনসাফ ও জনকল্যাণকে তাদের মূল ভাবাদর্শ হিসেবে ঘোষণা করেছে। দলটি মহান মুক্তিযুদ্ধ, ৭ নভেম্বরের জাতীয় বিপ্লব, ১৯৯০-এর গণঅভ্যুত্থান এবং ২০২৪ সালের জুলাই বিপ্লবের চেতনায় প্রতিষ্ঠিত হয়েছে। 'জনতা পার্টি বাংলাদেশ' একটি গণতান্ত্রিক, ইনসাফভিত্তিক ও সার্বভৌম বাংলাদেশ গঠনের লক্ষ্যে কাজ করবে। দলটি সাম্য, মর্যাদা ও সামাজিক ন্যায়বিচারের ভিত্তিতে একটি নতুন বাংলাদেশ বিনির্মাণে প্রতিশ্রুতিবদ্ধ। তরুণ, প্রবাসী ও প্রবীণদের সমন্বয়ে একটি শক্তিশালী জাতীয় ঐক্য গড়ে তোলার লক্ষ্য রয়েছে।   বিতর্ক  নতুন গঠিত "জনতা পার্টি বাংলাদেশ" নামটি নিয়ে বিতর্ক সৃষ্টি হয়েছে, কারণ এর আগে "জনতার বাংলাদেশ পার্টি" নামে একটি দল ছিল। এই নামের সাদৃশ্যের কারণে বিভ্রান্তি সৃষ্টি হচ্ছে বলে অভিযোগ উঠেছে, এবং ইলিয়াস কাঞ্চনকে তার দলের নাম পরিবর্তনের জন্য আইনি নোটিশ পাঠানো হয়েছে।   তথ্যসূত্র
ফ্রেম|প্রথম কৃষ্ণ আমলের লেখা প্রথম কৃষ্ণ (৭৫৬–৭৭৪ খ্রিষ্টাব্দ) ছিলেন দন্তিদূর্গের কাকা। তিনি ৭৫৭ খ্রিষ্টাব্দে শেষ বাদামি চালুক্য সম্রাট দ্বিতীয় কীর্তিবর্মণকে পরাজিত করে রাষ্ট্রকূট সাম্রাজ্যের শাসনভার গ্রহণ করেন। ৮০৭ খ্রিষ্টাব্দে তৃতীয় গোবিন্দের তাম্রলিপি ও গুজরাতের রাষ্ট্রকূট সম্রাট কর্কের বরোদার শিলালিপি থেকে এই তথ্য জানা যায়।Reu (1933), p57 তিনি কান্নেরা বা কান্নেশ্বর নামে পরিচিত ছিলেন এবং "অকালবর্ষ", "শুবতুঙ্গ", "পৃথিবীবল্লভ" ও "শ্রীবল্লভ" উপাধি গ্রহণ করেছিলেন। তিনি বিশিষ্ট জৈন ন্যায়বিদ ও রাজবর্তিকা গ্রন্থের রচয়িতা অকলঙ্ক ভট্টের পৃষ্ঠপোষক ছিলেন।  কোনো কোনো ঐতিহাসিকের মতে, প্রথম কৃষ্ণ তার ভাইপো দন্তিদুর্গের থেকে অন্যায়ভাবে সাম্রাজ্য আত্মসাৎ করেন।Vincent Smith in Reu (1933), p58 তবে অন্য ঐতিহাসিকরা এই কথা স্বীকার করেন না। কারণ, তাদের মতে কবি ও নবসারির তাম্রলিপিতে "দন্তিদূর্গের মৃত্যু" কথাটি লেখা আছে এবং প্রথম কৃষ্ণ সম্ভবত দন্তিদুর্গের মৃত্যুর পরই সিংহাসনে বসেছিলেন। যদিও বরোদা শিলালিপি থেকে অনুমিত হয়, সিংহাসনে বসার আগে প্রথম কৃষ্ণকে সিংহাসনের অন্যান্য দাবিদারদের পরাস্ত করতে হয়েছিল। এঁদের মধ্যে সম্ভবত একজন রাষ্ট্রকূট রাজপুত্র বা দন্তিদুর্গের এক পুত্র ছিলেন।Reu (1933), p58  প্রথম কৃষ্ণ পশ্চিম গঙ্গ সম্রাট শ্রীপুরুষের বিরুদ্ধে যুদ্ধ করে গঙ্গবাদী (বর্তমান দক্ষিণ কর্ণাটক) ও শৈলহর (দক্ষিণ কোঙ্কণ) অঞ্চল দখল করে নেন। তিনি পূর্ব চালুক্য সম্রাট চতুর্থ বিষ্ণুবর্ধনকে পরাজিত করেন।Kamath (2001), p74 ৭৭০ খ্রিষ্টাব্দের অলস শিলালিপি অনুসারে, ইলোরার কৈলাশনাথ মন্দির তার আমলে নির্মিতে হয়। তিনি ১৮টি শিব মন্দির তৈরি করেন। তার ১৮০০ মুদ্রা সম্প্রতি পাওয়া গিয়েছে। এগুলিতে "পরম মহেশ্বর" কথাটি থেকে অনুমিত হয় তিনি সম্ভবত গোঁড়া শৈব ছিলেন।Reu (1933), p78 তার মৃত্যুর পর তার জ্যেষ্ঠ পুত্র দ্বিতীয় গোবিন্দ সিংহাসনে বসেন।  পাদটীকা  তথ্যসূত্র  বহিঃসংযোগ  History of Karnataka, Mr. Arthikaje   বিষয়শ্রেণী:৭৭৪-এ মৃত্যু বিষয়শ্রেণী:হিন্দু রাজশাসক বিষয়শ্রেণী:কর্ণাটকের ইতিহাস বিষয়শ্রেণী:রাষ্ট্রকূট রাজবংশ
আল-হাকাম ইবনে আবী আল আস ইবনে উমাইয়া ( ; মৃত্যু ৬৫৫/৫৬) উমাইয়া রাজবংশের মারওয়ানিদ শাখার প্রতিষ্ঠাতা মারওয়ান প্রথম এর পিতা এবং খলিফা উসমানের এক চাচা ছিলেন। তিনি ইসলামী নবী মুহাম্মদের কট্টর বিরোধী হিসাবে পরিচিত ছিলেন এবং ফলস্বরূপ ৬৩০সালে মক্কা বিজয়ের পরে নির্বাসিত হয়েছিলেন তার ছেলে। পরে উসমান কর্তৃক তাকে ক্ষমা করা হয়েছিল।  ʿআমর ইবনে হিশাম (আরবি: عمرو إبن هشام, প্রতিবর্ণীকৃত: ʿAmr ibn Hishām; ৫৫৬ – ১৩ মার্চ ৬২৪), ধ্রুপদী আরবিতে ʿউমর ইবনে হিশাম, এছাড়াও উপাধিগত দিক থেকে আবু আল-হাকাম (আরবি: أبو الحكم) অথবা আবু জাহল (আরবি: أبو جهل) হিসাবেও ডাকা হয়, ছিলেন মক্কার একজন বহুঈশ্বরবাদী পৌত্তলিক বা মূর্তিপূজারী কুরাইশ নেতা, ইসলামের নবী মুহাম্মাদ সাল্লালাহু আলাইহি ওয়া সাল্লাম ও মক্কার প্রাথমিক মুসলমানদের ব্যাপক বিরোধিতার জন্য তিনি পরিচিত। নবী মুহাম্মদ নবুয়াত ও ইসলাম প্রকাশিত হওয়ার পর থেকেই তিনি ইসলামের ঘোর বিরোধিতা ও ইসলামী অনুসারীদের অকথ্য নির্যাতন শুরু করেন।   বর্ণনা  আল-হাকাম ছিলেন আবু আল আস ইবনে উমাইয়ার পুত্র। তাঁর পিতামহ ছিলেন উমাইয়া বংশ ও রাজবংশের পূর্বসূরী। আল-হাকাম তার ভাই আফান কর্তৃক তালাকপ্রাপ্তা আমিনা বিনতে আলকামা ইবনে সাফওয়ান আল-কিনানিয়াকে বিয়ে করেছিলেন। <ref name="Donner106">Donner 2014, p. 106.</ref> তিনি আল-হাকামের পুত্র মারওয়ানকে জন্ম দিয়েছিলেন, যিনি সালে উমাইয়া খলিফা হয়েছিলেন এবং পরবর্তীকালে সমস্ত উমাইয়া খলিফার পূর্বসূরি ছিলেন। তার অন্য পুুুত্রদের নাম আল-হারিথ, ইয়াহিয়া, আব্দুল-রহমান, আবান ও হাবিব এবং একমাত্র মেয়ে উম্মে আল-বানিন।  আল-হাকাম ইসলামের নবী মুহাম্মদের কঠোর বিরোধিতা করেছিলেন বলে জানা যায় এবং মক্কা থেকে নিকটবর্তী তায়েফ শহরে নির্বাসিত হন। Humphreys 1990, p. 227, n. 48. নবম শতাব্দীর ঐতিহাসিক আল-তাবারীর মত অনুসারে মুহাম্মদ স. পরে আল-হাকামকে ক্ষমা করেছিলেন এবং তাকে তার শহরে ফিরে যেতে দেওয়া হয়েছিল। Humphreys 1990, p. 227. তবে নবম শতাব্দীর ঐতিহাসিক আল-ইয়াকুবির মতে, আল-হাকামকে তার ভাগ্নে খলিফা উসমান ইবনে আফফান মক্কায় ফিরে যাওয়ার অনুমতি দিয়েছিলেন। তার ফিরে আসার আবেদন দুটি পূর্ববর্তী দুই খলিফা আবু বকর এবং উমর প্রত্যাখ্যান করে। Gordon 2018, p. 799. উসমান তাঁর আত্মীয়দের প্রতি বিশেষ অনুগ্রহ দেখিয়েছিলেন এবং তিনি তার উমাইয়া আত্মীয় আবু সুফিয়ান এবং আল-ওয়ালিদ ইবনে আকবা এবং বনু হাশিমের সদস্য আল-আব্বাস ইবনে আবদ-মুত্তালিবকে মদিনায় তার সিংহাসনে বসার অনুমতি দিয়ে প্রতীকীভাবে আল-হাকামকে সম্মানিত করেছিলেন। Madelung 1997, p. 109. আল-হাকাম ৬৫৫/৫৬ সালে মারা যান। Sears 2003, p. 10.   তথ্যসূত্র    গ্রন্থ-পঞ্জী     <bdi>  </bdi>   Humphreys, R. Stephen, এড। (1990)। আল-আবারির ইতিহাস, খণ্ডে দ্বাদশ: আদি খিলাফতের সংকট: অ্যাথম্যানের রাজত্ব, 64৪৪-–66 / এএইচ ২৪-৩৩ । ইস্টার্ন স্টাডিজের সান্য সিরিজ। আলবানি, নিউ ইয়র্ক: স্টেট ইউনিভার্সিটি অফ নিউ ইয়র্ক প্রেস। আইএসবিএন   <bdi> Humphreys, R. Stephen </bdi> Humphreys, R. Stephen   <bdi>  </bdi>      <bdi>  </bdi>   বিষয়শ্রেণী:বনু উমাইয়া বিষয়শ্রেণী:পুরুষ সাহাবা বিষয়শ্রেণী:৭ম শতাব্দীর আরব ব্যক্তি বিষয়শ্রেণী:৬৫৬-এ মৃত্যু বিষয়শ্রেণী:জন্মের বছর অনুপস্থিত
কক্সবাজার সরকারি পলিটেকনিক ইনস্টিটিউট বাংলাদেশের একটি নতুন কারিগরী শিক্ষাপ্রতিষ্ঠান। এই পলিটেকনিক ইনস্টিটিউটটি ২০০৪ সালে প্রতিষ্ঠিত হয়। এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৪টি বিভাগ চলমান রয়েছে।http://www.coxpoly.gov.bd/home   অবস্থান  বিসিক শিল্প এলাকা, লিংকরোড, ঝিলংজা ইউনিয়ন, কক্সবাজার সদর।   ইতিহাস  এই প্রতিষ্ঠানটি কক্সবাজারে অবস্থিত এবং ২০০৪ সালে এর যাত্রা শুরু হয় প্রথম ব্যাচে এই প্রতিষ্ঠানে কম্পিউটার বিজ্ঞানে মোট ২৯ জন নিয়ে ক্লাশ শুরু হয় পরবর্তীতে এই প্রতিষ্ঠানে আরো ৩ টি বিভাগ যোগ করা হয়।   ক্যাম্পাস  কক্সবাজার পলিটেকনিকের ৫ তলা ভবন রয়েছে। প্রধান ফটক দিয়ে প্রবেশ করার পর ডানে রয়েছে শহীদ মিনার। ক্যাম্পাসে একটি ছোট্ট খেলার মাঠ আছে যার চারপাশে রয়েছে নানান প্রজাতির ফুল গাছ। সেই ফুল গাছের পাশে আরেটি ৫ তলা ভবন রয়েছে। দুই বড় বড় ভবনে মাঝখানে ২টি দুই দুই তলা বিশিষ্ট ভবন রয়েছে।   প্রযুক্তি  এখানে প্রদত্ত প্রযুক্তিসমূহের মধ্যে রয়েছে:  Computer Science & engineering (CSE)  রেফ্রিজারেশন ও এয়ারকন্ডিশনিং টেকনোলজি  খাদ্য টেকনোলজি  পর্যটন এবং আতিথেয়তা ব্যবস্থাপনা  তড়িৎ টেকনোলজি  সিভিল টেকনোলজি   তথ্যসূত্র    বহিঃসংযোগ    অফিসিয়াল ওয়েবসাইট    বিষয়শ্রেণী:চট্টগ্রাম বিভাগের পলিটেকনিক ইনস্টিটিউট বিষয়শ্রেণী:২০০৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কক্সবাজার জেলার শিক্ষাপ্রতিষ্ঠান বিষয়শ্রেণী:২০০৪-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি পলিটেকনিক ইনস্টিটিউট
শক্তিকান্ত দাস (; জন্ম ২৬ ফেব্রুয়ারি ১৯৫৭) তামিলনাড়ু ক্যাডারের ১৯৮০ ব্যাচের অবসরপ্রাপ্ত ভারতীয় প্রশাসনিক সেবা (আইএএস) কর্মকর্তা। নভেম্বর ২০১৮ তে তিনি ভারতীয় রিজার্ভ ব্যাংকের ২৫ তম গভর্নর হিসাবে দায়িত্ব পান। পূর্বে শক্তিকান্ত পঞ্চদশঅর্থ কমিশন এবং জি২০ তে ভারতের  সরকারি প্রতিনিধিদলের সদস্য ছিলেন।  একজন আইএএস অফিসার হিসেবে কর্মরত অবস্থায়, ভারতের অর্থ মন্ত্রকের আর্থিক পরিষেবা দফতরের সচিব, ভারতের রাজস্ব সচিব, ভারতের সার সচিব সহ, তিনি ভারতীয় ও তামিলনাড়ু সরকারের বিভিন্ন পদে দায়িত্ব পালন করেন। ১১ নভেম্বর ২০১৮ সালে তিনি ভারতীয় রিজার্ভ ব্যাংকের ২৫ তম গভর্নর হিসাবে দায়িত্ব পান।   শিক্ষা   শক্তিকান্ত, ওড়িশা, ভুবনেশ্বরে,  পড়াশোনা করেন। তিনি  দিল্লি বিশ্ববিদ্যালয়ের সেন্ট স্টিফেনস কলেজ থেকে স্নাতক (বিএ) এবং  ইতিহাসে স্নাতকোত্তর (এমএ) উত্তীর্ণ হন। পরে তিনি আইআইএম ব্যাঙ্গালোর থেকে উন্নত আর্থিক ব্যবস্থাপনা কোর্স এবং এনআইবিএম থেকে উন্নয়ন ব্যাংকিং এবং প্রাতিষ্ঠানিক ঋণ ব্যবস্থাপনা কোর্স করেছিলেন। তিনি আইপিইতে আর্থিক ব্যবস্থাপনায় পেশাগত প্রশিক্ষণ গ্রহণ করেন। তিনি হিমাচল প্রদেশের জন প্রশাসন প্রশিক্ষণ ও সরকারী ব্যবস্থাপনা ইনস্টিটিউট, তিরুবনন্তপুরম থেকে দুটি কর্মসূচি বাস্তবায়নের পাশাপাশি, এসএসসিআই থেকে মৌলিক প্রকল্প পরিচালনার ডিপ্লোমা করেন, আইআইএম কলকাতা থেকে মধ্য পেশা স্তরের প্রশিক্ষণ নেন।   তথ্যসূত্র   বহিঃসংযোগ      ইংরাজি নিবন্ধ থেকে অনুদিত  বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:সেন্ট স্টিফেনস কলেজ, দিল্লির প্রাক্তন শিক্ষার্থী বিষয়শ্রেণী:ভারতীয় কূটনীতিবিদ বিষয়শ্রেণী:ভারতীয় প্রশাসনিক সেবা কর্মকর্তা বিষয়শ্রেণী:১৯৫৭-এ জন্ম
গুগল অনুসন্ধান বা গুগল সার্চ (ইংরেজি: Google Search) গুগলের দ্বারা পরিচালিত একটি অনুসন্ধান ইঞ্জিন। এটি ব্যবহারকারীদের কিওয়ার্ড বা বাক্যাংশ প্রবেশ করিয়ে ইন্টারনেটে তথ্য অনুসন্ধানের সুযোগ দেয়। গুগল সার্চ বিভিন্ন অ্যালগরিদম ব্যবহার করে ওয়েবসাইটের বিশ্লেষণ ও র‍্যাংকিং নির্ধারণ করে, যাতে অনুসন্ধান প্রশ্নের সাথে সবচেয়ে প্রাসঙ্গিক ফলাফল প্রদান করা যায়। এটি বিশ্বব্যাপী সবচেয়ে জনপ্রিয় সার্চ ইঞ্জিন।  গুগল সার্চ বিশ্বের সবচেয়ে বেশি পরিদর্শিত ওয়েবসাইট। ২০২৪ সালের হিসাবে, গুগল সার্চের বিশ্বব্যাপী অনুসন্ধান ইঞ্জিন বাজারে ৯১% শেয়ার রয়েছে। সিমিলারওয়েবের তথ্য অনুসারে গুগল অনুসন্ধানের মাসিক বৈশ্বিক ট্রাফিকের আনুমানিক ২৫.০৮% যুক্তরাষ্ট্র থেকে, ৫.৫১% ভারত, ৫.২৩% জাপান, ৪.৪৭% ব্রাজিল থেকে, ৩.৭৮% যুক্তরাজ্য থেকে আসে।  গুগল অনুসন্ধানের ফলাফল বিন্যাস নির্ধারিত হয় পেজর‍্যাংক নামে পরিচিত একটি অগ্রাধিকার ভিত্তিক র‍্যাংকিং ব্যবস্থার মাধ্যমে। গুগল সার্চ বিভিন্ন ধরনের কাস্টমাইজড অনুসন্ধানের সুবিধা প্রদান করে, যেখানে নির্দিষ্ট প্রতীক ব্যবহার করে অনুসন্ধানের শর্ত নির্ধারণ করা যায়। এটি বিশেষ কিছু ইন্টারঅ্যাকটিভ পরিষেবাও সরবরাহ করে, যেমন ফ্লাইটের বর্তমান অবস্থা, পার্সেল ট্র্যাকিং, আবহাওয়ার পূর্বাভাস, মুদ্রা ও একক রূপান্তর, সময় গণনা, শব্দের সংজ্ঞা।   এডভান্সড বা লুকানো ফিচার    গুগল ডুডল, ভয়েস সার্চ, টুলস ফিল্টার ইত্যাদি  এটি ব্যবহারকারীর জন্য নতুন এবং আকর্ষণীয় ফিচার খুঁজে পাওয়া সহজ করে।   আরও পড়ুন    মাইক্রোসফট বিং  ইয়াহু! সার্চ মার্কেটিং  ওয়েব অনুসন্ধান ইঞ্জিন  সার্চ ইঞ্জিনের তালিকা   তথ্যসূত্র   বিষয়শ্রেণী:ইন্টারনেট অনুসন্ধান ইঞ্জিন বিষয়শ্রেণী:গুগল বিষয়শ্রেণী:বহুভাষিক ওয়েবসাইট বিষয়শ্রেণী:গুগল পরিষেবা বিষয়শ্রেণী:১৯৯৭-এ প্রতিষ্ঠিত ইন্টারনেট সম্পত্তি বিষয়শ্রেণী:গুগল অনুসন্ধান বিষয়শ্রেণী:আলফাবেট ইনকর্পোরেটেড বিষয়শ্রেণী:১৯৯৭-এ মার্কিন যুক্তরাষ্ট্রে প্রতিষ্ঠিত
ইউনুস খান (জন্ম: ১ অগাস্ট ১৯৬৪, গেনেদি, সীকর) রাজস্থানের একজন রাজনীতিবিদ এবং ভারতীয় জনতা পার্টির নেতা। তিনি বসুন্ধরা রাজের নেতৃত্বাধীন রাজস্থান সরকারের মন্ত্রিপরিষদে গণপূর্ত ও পরিবহন বিভাগের মন্ত্রী ছিলেন। তিনি রাজস্থান বিধানসভায় নাগৌড় জেলার দেদওয়ানার প্রতিনিধিত্ব করেছিলেন।  ২০১৮ সালে, রাজস্থান বিধানসভা নির্বাচন, ইউনূস খান টঙ্ক থেকে শচীন পাইলটের বিপক্ষে পরাজিত হন।   তাঁর দুই ছেলে ও এক মেয়ে রয়েছে।   তথ্যসূত্র    বহিঃসংযোগ    http://rajasorses.nic.in/MeumberPage.asp? DivNo = 132  বিষয়শ্রেণী:জীবিত ব্যক্তি বিষয়শ্রেণী:রাজস্থান বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:১৯৬৪-এ জন্ম বিষয়শ্রেণী:রাজস্থানের রাজ্য মন্ত্রিপরিষদের মন্ত্রী বিষয়শ্রেণী:রাজস্থান বিধানসভার সদস্য ২০০৩-২০০৮ বিষয়শ্রেণী:রাজস্থানের ভারতীয় জনতা পার্টির রাজনীতিবিদ বিষয়শ্রেণী:রাজস্থান বিধানসভার সদস্য ২০১৩-২০১৮
থাম্ব|প্রাকৃতিক পেজোলান পোজোলান (), একটি কাঁচসম সিলিকাময় (সিলিকন ডাই-অক্সাইড) এবং অ্যালুমিনিয়াম অক্সাইড সমৃদ্ধ একটি বস্তু  যা জল বা পানির উপস্থিতিতে ক্যালসিয়াম হাইড্রক্সাইডের সঙ্গে বিক্রিয়া করে ক্যালসিয়াম সিলিকেট উৎপন্ন করে যার কারণে এটি সিমেন্ট এর মতো জোড়া লাগানোর গুনাবলী প্রদর্শন করে। পোজোলান সাধারণত পোর্টল্যান্ড সিমেন্টের সাথে সিমেন্ট বিস্তারক রূপে মেশানো হয় যেন তা প্রাপ্ত কনক্রিটকে দীর্ঘ সময় শক্ত রাখে। ফ্লাই অ্যাশ বা ছাইয়ের পোজোলানিক ধর্ম আছে। চারকোল বা কয়লাকে দহন করলে যে ছাই পাওয়া যায় সে ছাইয়ের উপাদানগুলোর মধ্যে সিলিকন ডাই অক্সাইড বা সিলিকা, অ্যালুমিনিয়াম অক্সাইড ও ক্যালসিয়াম অক্সাইড অন্যতম। তাই ছাই পানি সহিত ক্যালসিয়াম হাইড্রোক্সাইডের সাথে বিক্রিয়া করে ক্যালসিয়াম সিলিকেট উৎপন্ন করে যা সিমেন্টধর্মী।   তথ্যসূত্র   বিষয়শ্রেণী:সিমেন্ট বিষয়শ্রেণী:কংক্রিট
thumb|রুক্মিনী দেবী অরুন্দল রুক্মীনী দেবী নীলাকান্দা শাস্ত্রী (১৯০৪-৮৬) একজন ব্রহ্মবাদী ব্যক্তিত্ব এবং নৃত্যশিল্পী।  তিনি রুক্মিনী দেবী অরুন্ডেল নামে সমধিক পরিচিত। তিনি ভারতীয় ধ্রুপদী নৃত্যের (ভরতনাট্টম) একজন পরিকল্পক হিসেবে খ্যাত। তিনি পশু অধিকার ও কল্যাণ আন্দোলনের একজন শীর্ষস্থানীয় ব্যক্তিত্ব।  তিনি প্রথম ভারতীয় নারী হিসেবে ভারতীয় রাজ্যসভার সদস্য মনোনীত হন। তিনি সাদির নৃত্যধারা এবং মন্দিরের দেবদাসীদের নৃত্যের প্রভাবশালী বৈশিষ্ট্য থেকে ভরতনাট্টম এর পূনর্জাগরণের জন্য মূলত আলোচিত হয়েছেন। তিনি একই সাথে ভারতের ঐতিহ্যবাহী শিল্প ও  কারুশিল্পের পূণ:নিমার্ণের জন্যও কাজ করে গেছেন।  ১৯২০ এর দশকে ভরতনাট্টম নিম্ন মানের এবং অশ্লীলতার দোষে দূষিত হলেও রুক্মীনী দেবী এই নৃত্যধারাকেই সমর্থন করেন এবং এর পূণ:প্রাণদানে উৎসাহী হন। যদিও তিনি ছিলেন ভারতের উঁচু-জাতের একজন মানুষ। ভরতনাট্টমের সৌন্দর্য এবং এর আধ্যত্মিক গুরুত্ব উপলব্ধি করার কারণে তিনি কেবল তা শিখেই ক্ষ্যান্ত হন নি। বরং প্রবল প্রতিবাদের মুখে এই নৃত্যধারাকে মঞ্চে প্রতিষ্ঠা করার জন্য সংগ্রাম করেছেন।  দক্ষিণ ভারতীয় এই নৃত্যধারাটিকে পুনরুদ্ধার করে তিনি তা ছড়িয়ে দেবার লক্ষ্যে ১৯৩৫ সালে একটি প্রথাগত শিক্ষা প্রতিষ্ঠান গড়ে তুলেন। পরবর্তীতে তার নাম হয় ‘কলাকেন্দ্র’। পাশ্চাত্য ব্যালে নৃত্যের সাথে তিনি এই নাচের সংমিশ্রণ ঘটান। তিনিই প্রথম ‘ভারতনাট্যম’ নামকরণ করেন।  ‘১০০ জন ভারতীয়, যারা ভারতকে গড়েছেন’ শীর্ষক ইন্ডিয়া টুডে’র একটি প্রতিবেদনে তাকে তালিকাভূক্ত করা হয়েছে। তিনি ১৯৫৬ সালে পদ্মভূষণ এবং ১৯৬৭ সালে সংগীত নাটক অকাদেমি ফেলোশিপ পান।  তথ্যসূত্র  বিষয়শ্রেণী:১৯০৪-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:তামিলনাড়ুর নারী শিল্পী বিষয়শ্রেণী:তামিলনাড়ুর নৃত্যশিল্পী বিষয়শ্রেণী:ভরতনাট্যম নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভারতে প্রাণিকল্যাণ ও অধিকার বিষয়শ্রেণী:রাজ্যসভার মনোনীত সদস্য বিষয়শ্রেণী:রাজ্যসভার নারী সদস্য বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:সংগীত নাটক অকাদেমি ফেলোশিপ প্রাপক